അലനല്ലൂര് ജിവിഎച്ച്എസ്എസ് കെട്ടിട ഉദ്ഘാടനം അലനല്ലൂര് : പൊതു വിദ്യാഭ്യാസ സംരക്ഷണയജ്ഞത്തിന്റെ ഭാഗമായി കിഫ്ബി പദ്ധതിയില് ഉള്പ്പെടുത്തി 5 കോടി രൂപ ചിലവഴിച്ച് മണ്ണാര്ക്കാട് നിയോജക മണ്ഡലത്തിലെ അലനല്ലൂര് ഗവണ്മെന്റ് വൊക്കെഷണല് ഹയര് സെക്കണ്ടറി സ്കൂളില് നിര്മ്മിച്ച കെട്ടിടങ്ങളുടെ ഫലക അനാശ്ചാദനം എം എല് എ അഡ്വ .എന്. ഷംസുദ്ദീന് നിര്വഹിച്ചു. വി .കെ ശ്രീകണ്ഠന് എംപി ഓണ്ലൈനില് ആശംസകള് നേര്ന്നു. ഗ്രാമപഞ്ചായത്ത് പ്രസിഡന്റ് മുള്ളത്ത് ലത അധ്യക്ഷയായിരുന്നു. പരിപാടിയുടെ ഉദ്ഘാടനം സംസ്ഥാന തലത്തില് ഓണ്ലൈനായി മുഖ്യമന്ത്രി പിണറായി വിജയനാണ് നിര്വഹിച്ചത്.